Vanoggend het ek ’n sewejarige kleinkind se briefie op my rekenaar gekry: Ek soek ’n teetjie asseblief Ouma. Die opregte eerlikheid het my getref. Daar was by my geen onsekerheid oor haar behoefte nie. Agter haar woorde lees ek haar liefde en afhanklikheid van my. Ek lees ook haar vertroue dat ek vir haar sal tee maak. En omdat sy wéét dat tee gewoonlik ook ’n lekker happie insluit, lees ek ook hierdie onuitgesproke behoefte raak.
Here, ek wil briewe aan U skryf. Ek wil U vertel van alles wat my hinder, of van die dinge waaroor ek twyfel. So al skrywende kan ek my hartseer en my vreugdes met U deel. En ek kan my foute en mistastings voor U lê. Dankie dat U my onvoorwaardelik liefhet en aanvaar. Sonder dat ek breedvoerig uitwei oor iets, sien U die werklike, diepste behoefte van my hart agter my woorde. En U antwoord my.
You're reviewing: Briewe Aan God (Sagteband)